Jõune

Jõune on küla Jõgeva maakonnas Jõgeva vallas.

Enne Eesti omavalitsuste haldusreformi 2017. aastal kuulus küla Puurmani valda.

2012. aastal elas külas 56 inimest.

Külas asub Jõune ohvrikivi ja Hiiemäe kivikalme.

Asend
Jõune küla asub kahel pool Härjanurme külast Puurmanisse viivat maanteed, Puurmani alevikust 13 km kaugusel. Küla lähistel on Jõune soo.

Ajalugu
Küla on esimest korda mainitud 1426. aastal (Jewue).

Härjanurme Kalatalu
Jõune küla maal Pedja jõe keskjooksul rajati 1973. aastal Kaarepere metsakatsejaama Härjanurme tiigimajand. 1995. aastal ostis selle Kaarepere kalakasvatusbioloog Aarne Liiv, kes rajas sinna Eesti esimese tootliku vähikasvatuse. Tänapäeval on see Eesti suurim ja moodsaim kala- ja vähikasvatuskompleks – Kalatalu Härjanurmes.

Viited

Välislingid
 Kalatalu Härjanurmes

Jõgeva vald
Jõgeva maakonna külad